# SAJTÓKÖZLEMÉNY

2020. szeptember 02., szabad felhasználásra

**Szobori búcsú Ópusztaszeren**

**Szeptember 6-án, vasárnap felidézzük az Ópusztaszeri Nemzeti Történeti Emlékparkban a régi Szobori búcsúk hangulatát: a környékbeliek fogatokon, kordékon, lovaskocsikon érkeznek a búcsúra. A rendezvény keretén belül átadjuk a Szer Üzenete-díjat.**

*Az ünnep az Emlékpark történetéhez szorosan kapcsolódik: több mint 100 évvel ezelőtt jöttek itt össze először, hogy megemlékezzenek Árpádról, a honszerző vezérről. Az összejövetelekhez mindig kapcsolódott szentmise is, ezért a környékbeliek "szobori búcsú" néven kezdték emlegetni a Kisboldogasszony ünnepnapján tartott megemlékezéseket. A szobor Árpádot, a búcsú – katolikus ünnepként – keresztény múltunkat jelenti. A Szobori búcsú eredeti üzenetével, 2007-ben, Árpád halálának 1100. évfordulóján éledt újjá. Ebben az évben „Szer Üzenete” néven az Emlékpark díjat alapított. A monostor romjai között bemutatott püspöki szentmisén adjuk át évről évre a Szer Üzenete-díjat, olyan embereknek, akik életükkel, munkájukkal Szer üzenetét - hit, megmaradás, hűség, hazaszeretet - juttatják el embertársainkhoz.*

**Szobori búcsú  
2020. szeptember 6.  
*Program***

**10:00-10:30** Vendégváró muzsika a Nyenyere Egylet és a Por Zenekar közreműködésével*– Kunpár*

**10:30** Kocsik zenés bevonulása. Vendégeink felszállhatnak bármelyik kocsira  *– Kunhalom -> Szer monostora*

**11:00 Ünnepi szentmise és Szer Üzenete-díj átadása** a Kisteleki Glória Gyermekkórus és a Harmónia Egyesület közreműködésével   
Celebrálja: ***Antal Imre***, Ópusztaszer plébánosa – *Árpád-emlékmű*

**12:30** Honfoglalás-kori lovasbemutató – *Lovaspálya*

**13:00** Barboncás Társulat bábelőadása – *Skanzen/Csongrádi halászház*

**13:30** Fogatok ügyességi versenye és a fogatok, lovaskocsik bemutatása *– Nagyrét*

**15:00** Eredményhirdetés, a díjakat átadja: ***Kertész Péter***, az Ópusztaszeri Nemzeti Történeti Emlékpark ügyvezető igazgatója *–* *Nagyrét*

**15:30** Barboncás Társulat bábelőadása – *Skanzen/Csongrádi halászház*

**Egész nap:**

***Nomád Park:***X. századi tevékenységek

***Skanzen:***Lovaskocsikázás a rendezvényen résztvevő fogatok közreműködésével – *Emlékpark területe*   
Kézműves tevékenység *– Pusztaszer-árpádhalmi tanyai iskola udvara*Kézműves tevékenység *– Szeged-alsóvárosi porta*Autentikus tekerő muzsika a Dél-Alföldről a Nyenyere Egylet közreműködésével *– Emlékpark területe*Magyar népzene a Por Zenekarral *– Emlékpark területe*Interaktív magyar néptánc az Üllési Fonó Néptáncegyüttessel – *Skanzen területe*Mesekert Interaktív játszóház *– Malom mellett*

***Szeri Gyógynövényház:***Gyógynövényből készült teák kóstolója és ismertetője

***Puszta Háza:***KNPI fotópályázataiból készült fotókiállítás

***Látogatóközpont:***„Szerét ejtették” 50 éves az Ópusztaszeri Nemzeti Történeti Emlékpark c.kiállítás *– Aula*  
Szer története és Magyarország történelme 3D-ben (filmvetítés) – *Vetítőterem*„A szegedi halasbicska és a késesmesterség” c. kiállítás– *Hungarikum tárház*

***Rotunda:***„A szegedi paprika gyártásának története” c. kiállítás – *Rotunda 3. emelet*Legyen Ön Árpád vezér! *– „Multimédiás játszótér”*  
Keresse meg Gárdonyi Géza üzenetét! – *„Ilyet nem látott a Kárpát…”*  
Álljon Ön is végvári katonának! – *„Vár állott, most kőhalom”*  
A legkisebb a legnagyobb? – *„Kincsek a földből”*

*A szervezők a műsorváltozás jogát fenntartják!*

**Fontos tudnivalók**

***Jegyinformáció:***A nyári belépőjegyárak érvényesek. A lovasbemutató ingyenesen tekinthető meg.

***Nyitvatartás:***

A kapunyitás, pénztárak nyitása 9 órakor történik. A látványosságok 10 órától érhetőek el. Első időpont a Feszty-körkép és 3D-s filmvetítés megtekintésére: 10:30. Utolsó időpont a Feszty-körkép és a 3D-s filmvetítés megtekintésére vonatkozóan: 17:30. Az Emlékpark 18 órakor zárja kapuit.

**Szer Üzenete-díjasok:**

2007. Dr. Kiss-Rigó László szeged-csanádi megyéspüspök

2008. Böjte Csaba ferences szerzetes, Berecz András ének- és mesemondó

2009. Buzánszky Jenő, Grosics Gyula, az Aranycsapat tagjai

2010. Dr. Trogmayer Ottó Széchenyi-díjas régész professzor, a szeri monostor épületegyüttesének feltárója, Szörényi Levente zeneszerző

2011. Csete György építész, Dr. Papp Lajos szívsebész professzor

2012 Nemeskürty István író, irodalom- és filmtörténész, Levente Péter előadó, önképző társaslény

2013. Mádl Dalma jószolgálati nagykövet, Karácsony Sándor pedagógus-író

2014. Balczó András, a Nemzet Sportolója, olimpikon

2015. Prof. Dr. Juhász Antal néprajzkutató, Fekete István író

2016. Novotny Zoltán újságíró

2017. Pitti Katalin, Liszt Ferenc-díjas operaénekes és Dr. Naszvadi György közgazdász

2018. Farkas Sándor, az Agrárminisztérium parlamenti államtitkára, miniszterhelyettes

2019. Ismerős Arcok zenekar